《黄坑寺》
明代·程敏政

一坞深深竹树长，梵宫遥枕碧山冈。废兴屡换新碑石，俎豆犹存旧寝堂。

为祝慈龄参佛母，敢将诗病叩医王。清谈未了匆匆去，不尽毗那一瓣香。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。